Κυλιόμενη σκάλα

Η κυλιόμενη σκάλα ή κυλιόμενη κλίμακα είναι ένας μηχανισμός κάθετης μεταφοράς ανθρώπων, που έχει τη μορφή κινούμενης σκάλας και συνήθως μεταφέρει πρόσωπα μεταξύ ορόφων ενός μεγάλου κτίσματος (ιδίως πολυκαταστήματος), σε σταθμούς Μετρό, και σε άλλες χρήσεις. Αποτελείται από μία αλυσίδα διαδοχικών συνδεδεμένων σκαλοπατιών, την οποία κινεί ένας ηλεκτρικός κινητήρας. Η κίνησή τους οριοθετείται πλευρικά από ένα ζεύγος σιδηροτροχιών, χάρη στις οποίες το κάθε σκαλοπάτι παραμένει σε οριζόντια θέση.

Γενικώς οι κυλιόμενες σκάλες χρησιμοποιούνται σε όλο τον κόσμο σε πολυσύχναστα μέρη όπου η χρήση ανελκυστήρων (ασανσέρ) δεν θα ήταν πρακτική ή μπορούν να χρησιμοποιηθούν σε συνδυασμό με αυτούς. Εκτός των παραπάνω, η κυλιόμενη σκάλα απαντάται συχνά και σε εμπορικά κέντρα (μολς), αεροδρόμια, πολυκινηματογράφους, πολυχώρους συναυλιών και συνεδριακά κέντρα, ξενοδοχεία, στάδια και δημόσια κτήρια.

Η κυλιόμενη σκάλα μπορεί να μεταφέρει μεγάλους αριθμούς ανθρώπων ανά μονάδα χρόνου, τόσο προς τα επάνω, όσο και προς τα κάτω, και μπορεί να εγκατασταθεί στον ίδιο χώρο με ένα συμβατικό κλιμακοστάσιο. Οι χρήστες τους δεν χρειάζεται να περιμένουν (εκτός από καταστάσεις έντονου συνωστισμού), ενώ μπορούν είτε να παραμένουν ακίνητοι κατά τη χρήση τους (πάνω στο ίδιο σκαλοπάτι), είτε να ανεβοκατεβαίνουν και οι ίδιοι όταν είναι βιαστικοί.

Οι κυλιόμενες κλίμακες μπορούν να καθοδηγήσουν τους ανθρώπους προς τις κύριες εξόδους και να χρησιμοποιηθούν ακόμα και σε υπαίθριο χώρο αν είναι κατασκευασμένες με αδιάβροχα μέρη. Σημαντικό είναι επίσης το πλεονέκτημα ότι μία κυλιόμενη σκάλα που δεν λειτουργεί, μπορεί να χρησιμεύει ως κανονική σκάλα, ενώ οι περισσότερες μηχανικές διατάξεις, όπως οι ανελκυστήρες, αχρηστεύονται σε ενδεχόμενη βλάβη ή πτώση της ισχύος τους ή γενική διακοπή της τοπικής ηλεκτροδότησης.

 Εθιμοτυπία 

Στις περισσότερες μεγάλες χώρες, η προσδοκία είναι ότι οι χρήστες κυλιόμενων κλιμάκων που επιθυμούν να σταθούν παραμένουν στη μία πλευρά για να επιτρέψουν στους άλλους να τους προσπεράσουν από την άλλη. Λόγω ιστορικών σχεδιαστικών σκοπών,Mason, M. (2013). Walk the Lines: The London Underground, Overground. London: Arrow Books. . οι αναβάτες στις Ηνωμένες Πολιτείες, τον Καναδά, τη Γερμανία, το Χονγκ Κονγκ, την Ταϊβάν, το Ηνωμένο Βασίλειο, τη Γαλλία και την Ελλάδα αναμένεται να στέκονται στα δεξιά και να ανεβοκατεβαίνουν στα αριστερά. Ωστόσο, στην Αυστραλία και τη Νέα Ζηλανδία, συμβαίνει το αντίθετο. Η πρακτική μπορεί να διαφέρει από πόλη σε πόλη εντός κάποιων χωρών, όπως για παράδειγμα στην Ιαπωνία: στην Οσάκα οι αναβάτες στέκονται στα δεξιά, ενώ στο Τόκιο (και στις περισσότερες άλλες ιαπωνικές πόλεις) οι αναβάτες στέκονται στα αριστερά.

Η πρακτική της ορθοστασίας από τη μία πλευρά και του προσπεράσματος από την άλλη, μπορεί να προκαλέσει ανομοιόμορφη φθορά στους μηχανισμούς των κυλιόμενων κλιμάκων. Σε ορισμένα συστήματα υψηλής κυκλοφορίας, συμπεριλαμβανομένης της Εταιρείας Σιδηροδρόμων Ανατολικής Ιαπωνίας και του Μετρό της Πράγας, οι χρήστες κυλιόμενων κλιμάκων ενθαρρύνονται να στέκονται σε όποια πλευρά επιλέξουν, με στόχο την πρόληψη της φθοράς και της ασύμμετρης επιβάρυνσης. Όλοι οι σταθμοί του Μετρό του Τόκιο έχουν, επίσης, αφίσες δίπλα στις κυλιόμενες σκάλες που ζητούν από τους χρήστες να μην ανεβοκατεβαίνουν, αλλά να στέκονται σε κάθε πλευρά.

 Αναφορές 

 Εξωτερικοί σύνδεσμοι 

 Κλιπ: Κυλιόμενες σκάλες με διαφανείς πλευρές, που δείχνουν τον μηχανισμό τους σε λειτουργία

Κυλιομενη σκαλα